**Saha küla Ida-Alma ja Kirde-Alma maaüksuste ning lähiala detailplaneeringu avalik arutelu**

Jõelähtme vallamaja 13.02.2024 Algus: 14.00

**Osavõtjad:** (koos andmetega eraldi lehel)

Huvitatud isik- Margus Randmäe

Osakonna juhataja- Elvis Tõnnison

Planeeringuspetsialist-Tiina Skolimowski

Planeerija, Reet Valk, R. Valk Arhitektuuribüroo OÜ, Teams keskkonnas

**Juhatas:** Elvis Tõnnison

**Arutati**

Detailplaneeringu eskiisi avalikustamise ajal detailplaneeringule vastuväiteid esitanud puudutatud isik Tõnis Käsper teatas eelnevalt oma osalemise soovist, aga arutelule kohale ei tulnud.

Osakonna juhataja Elvis Tõnnison tegi sissejuhatuse arutelusse.

Planeerija Reet Valk tegi kokkuvõtte koostatud detailplaneeringu lahenditest.

Elvis Tõnnison tutvustas kirja teel tulnud naabermaaüksuste omaniku Tõnis Käsperi poolt esitatud vastuväiteid, mis puudutas olemasolevate teede sh munitsipaaltee lõikude Nurme tee ja Nurme tee lõik halba olukorda. Samuti soovis Tõnis Käsper saada teavet, kuidas on kavas detailplaneeringuga lahendada liigvee ärajuhtimine ja seda, et peale Ida- ja Kirde-Alma maaüksutele ehitamise ja sellega kaasneva pinnase võimaliku tõstmisega ei valgu liigveed naabruses paiknevatele Väike-Pullimäe ja Suur-Pullimäe kinnistutele. Planeerija Reet Valk selgitas detailplaneeringus tehtud ettepanekuid teede sh munitsipaaltee lõikude Nurme tee ja Nurme tee lõik rekonstrueerimisettepanekut ja liigveega seotud lahendeid. Samuti selgitas planeerija Kirde-Alma maaüksuse arvelt sõidutee maa välja kruntimist ja selle teelõigu rekonstrueerimiskava koos ümberkeeramisplatsi rajamisega.

Planeeringuspetsialist Tiina Skolimowski selgitas detailplaneeringu menetluse raames teede rekonstrueerimisega seotud kohustuste üleandmist huvitatud isikule.

Kuulanud ära planeerija selgitused, täpsustas Elvis Tõnnison, et puudutatud isik Tõnis Käsper tegi oma e-kirjaga ettepaneku Ida-Alma ja Kirde-Alma mnaaüksuste ja lähiala detailplaneeringu menetlus peatada seniks kuni saab selgeks, kes korrastab munitsipaalomandis olevad teed, Nurme tee lõik 1 ja Nurme tee.

Kuna koosolekul selgitati antud küsimust põhjalikult, siis osakonna juhataja küsis kohale tulnud huvitatud isikult Margus Randmäelt kommentaari sellele ettepanekule. Huvitatud isik väljendas oma soovi detailplaneeringu koostamist ja menetlust jätkata. Eskiisi staadiumis tehtud vastuväidete esitajal jääb võimalus kõnesoleva detailplaneeringu osas kaasa rääkida peale planeeringu vastuvõtmist ja sellele järgneva avaliku väljapaneku perioodil.

**Otsustati**

Arutelu tulemusena otsustati jätkata detailplaneeringu koostamist ja edasist menetlemist. Kokkuvõte arutelust saadetakse kõigile osapooltele sh arutelul puudunud vastuväidete esitajale Tõnis Käsperile